Budžeta un finanšu (nodokļu) komisija

Likumprojekts (steidzams) otrajam lasījumam

**Kontu reģistra likums**

***(Nr.722/Lp12)***

|  |  |  |  |  |
| --- | --- | --- | --- | --- |
| **Pirmā lasījuma redakcija** | **Nr.** | **Priekšlikumi**  **(78)** | **Ministru kabineta atzinums** | **Komisijas atzinums** |
|  | **1** | **Juridiskais birojs**  *Saeimas Juridiskais birojs ir iepazinies ar pirmajā lasījumā pieņemto likumprojektu “Kontu reģistra likums”**(Nr.722/Lp12) un sniedz šādu atzinumu.*  *1. Likumprojekta mērķis ir izveidot kontu reģistru (turpmāk – reģistrs), kurā tiktu iekļauti kredītiestāžu, krājaizdevu sabiedrību un maksājumu iestāžu klientu – fizisko un juridisko personu – dati par personas konta numuru,* *konta atvēršanas un slēgšanas datumu un par šīs personas patiesā labuma guvēju un pilnvaroto personu. Kontu reģistra pārzinis būs Valsts ieņēmumu dienests, kas būs tiesīgs pēc likuma 6.pantā norādīto institūciju un amatpersonu pieprasījuma izsniegt tām reģistrā iekļautos datus. Datu izsniegšanai, pamatojoties uz pieprasījumu, papildus nebūs nepieciešams institūcijas vadītāja, izmeklēšanas tiesneša vai citas uzraudzības institūcijas vai amatpersonas akcepts (atļauja), kā to paredz, piemēram, Kredītiestāžu likuma 63.pants par kredītiestādes rīcībā esošo neizpaužamo ziņu pieprasīšanas un izsniegšanas kārtību.*  *Juridiskais birojs vērš komisijas uzmanību uz to, ka informācija par fiziskas un juridiskas personas kontu, tās patiesā labuma guvēju un pilnvaroto personu ir individuāli dati, un valsts īstenota šo datu vākšana un izmantošana dažādiem mērķiem ierobežo personas tiesības uz privāto dzīvi. Tādēļ ziņu apstrādes pamatam un mērķiem ir jābūt leģitīmiem un pietiekami skaidri un nepārprotami definētiem normatīvajā aktā. Fizisko personu datu apstrādes gadījumā ir jāievēro Fizisko personu datu aizsardzības likuma 10.pantā noteiktās prasības, tai skaitā, par personas datu apstrādi tikai atbilstoši iepriekš paredzētam, leģitīmam mērķim un tam nepieciešamajā apjomā, ievērojot samērīguma principu. Šo prasību neievērošana var novest pie personas tiesību uz privāto dzīvi, tostarp tiesību uz datu aizsardzību, pārkāpumiem. Līdz ar to aicinām komisiju apsvērt, vai likumprojektā paredzētais mehānisms ziņu iekļaušanai reģistrā un izsniegšanai dažādiem ziņu apstrādes mērķiem nav veidots pārāk plašs un abstrakts, bez pietiekami detalizēta normatīvā ietvara.*  *2. Likumprojekta anotācijā norādīts, ka kontu reģistrs tiek izveidots ar mērķi ieviest Eiropas Parlamenta un Padomes 2015.gada 20.maija Direktīvu (ES) 2015/849 par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai vai teroristu finansēšanai (turpmāk – Direktīva Nr.2015/849) un Direktīvas Nr.2015/849 2016.gada 5.jūlija grozījumu priekšlikumu 2016/0208 (COD). Direktīvas Nr.2015/849 2016.gada 5.jūlija grozījumu priekšlikums 2016/0208 (COD) paredz kontu reģistra izveidi, kam varētu piekļūt finanšu izlūkošanas vienība jeb Noziedzīgi iegūtu līdzekļu legalizēšanas novēršanas dienests nolūkā novērst nelikumīgi iegūtu līdzekļu legalizēšanu un teroristu finansēšanu. Šajā reģistrā iekļaujamas ziņas gan par konta īpašnieku, gan tā patieso labuma guvēju un pilnvaroto personu.*  *Jānorāda, ka Eiropas Parlaments vēl nav izvērtējis un pieņēmis Direktīvas Nr.2015/849 2016.gada 5.jūlija grozījumu priekšlikumu 2016/0208 (COD), un tādēļ nav zināms, vai vispār un kādā redakcijā nākotnē stāsies spēkā tajā noteiktās prasības attiecībā uz konta īpašnieka patiesā labuma guvēja un pilnvarotās personas ziņu iekļaušanu reģistrā un tālāku apstrādi. Tomēr likumprojektā jau šobrīd ir noteiktas konta īpašnieka patiesā labuma guvēja un pilnvarotās personas jēdzienu legāldefinīcijas un pienākums par šīm personām sniegt ziņas iekļaušanai reģistrā ar atliekošu pienākuma izpildes uzsākšanas termiņu – no Direktīvas Nr.2015/849 2016.gada 5.jūlija grozījumu priekšlikuma 2016/0208 (COD) spēkā stāšanās dienas. Juridiskā biroja ieskatā likumprojektā šobrīd nebūtu jāintegrē tādas Eiropas Savienības tiesību aktu prasības, kas vēl nav ieguvušas saistošu raksturu, jo nav tikušas apspriestas un pieņemtas Eiropas Parlamentā.*  *Ir pamats uzskatīt, ka Direktīvas Nr.2015/849 2016.gada 5.jūlija grozījumu priekšlikuma 2016/0208 (COD) prasības nākotnē var mainīties, un tādējādi līdz ar grozījumu priekšlikuma faktisko spēkā stāšanos attiecīgi būtu nepieciešams grozīt Kontu reģistra likumā sākotnēji paredzēto regulējumu attiecībā uz konta īpašnieka patiesā labuma guvēja un pilnvarotās personas ziņu apstrādi. Jauno prasību integrēšana nozīmētu papildus resursu ieguldījumu. Turklāt likumprojekta pārejas noteikumi jebkurā gadījumā paredz atliekošu termiņu šo tiesību normu piemērošanai, sagaidot Direktīvas Nr.2015/849 grozījumu spēkā stāšanos. Tādējādi Juridiskā biroja ieskatā likumprojektā iekļautās definīcijas un mehānisms attiecībā uz konta īpašnieka patiesā labuma guvēja un pilnvarotās personas ziņu apstrādi šobrīd no likumprojekta būtu izslēdzams, vienlaikus paredzot, ka, Direktīvas Nr.2015/849 grozījumiem stājoties spēkā, Ministru kabinets iesniedz grozījumus šajā likumā nolūkā noregulēt jautājumu par ziņu par klienta patiesā labuma guvēju un pilnvaroto personu iekļaušanu reģistrā un apstrādi. Tāpat likumprojektā būtu jāietver norma, ka reģistra sistēmā jau šobrīd jāparedz tehniskie risinājumi ziņu par klienta patiesā labuma guvēju un pilnvaroto personu iekļaušanai reģistrā un apstrādei nākotnē, ievērojot nepieciešamību izveidot pilnvērtīgi funkcionējošu reģistra sistēmu, pilnībā apgūstot tai paredzētos budžeta līdzekļus. Ja komisija atbalsta Juridiskā biroja priekšlikumu par „patiesā labuma guvēja” un „pilnvarotās personas” regulējuma izslēgšanu no likumprojekta, aicinām vērtēt arī likumprojekta 8.panta trešajā daļā noteiktā deleģējuma Ministru kabinetam izdot noteikumus apjoma sašaurināšanu (skat. arī šā atzinuma 4.punktu).*  *3. Likumprojekta 2.pants noteic likumprojekta mērķus, savukārt 6.pants uzskaita visas institūcijas un amatpersonas, kas ir tiesīgas pieprasīt reģistrā iekļautās ziņas, un attiecībā uz katru ziņu pieprasītāju (lietotāju) paredz, kādu tā funkciju pildīšanai, proti, kādam ziņu apstrādes mērķim, ziņas ir izsniedzamas. Tā kā ziņu apstrāde ierobežo personas tiesības uz privāto dzīvi, ziņu apstrādes mērķiem jābūt leģitīmiem un formulētiem iespējami šauri un nepārprotami, lai optimāli aizsargātu personu no valsts iejaukšanās tās privātajā dzīvē. Ņemot vērā iepriekš minēto Juridiskais birojs aicina precizēt likumprojekta 2.pantu, proti, likuma mērķi.*  *Juridiskā biroja ieskatā likumprojekta 6.pantā 4.punktā norādītie ziņu apstrādes mērķi Valsts ieņēmumu dienesta vajadzībām, proti, “nodokļu kontroles pasākumu plānošana un nodrošināšana”, “nodokļu administrēšanas plānošana”, “valsts budžetā pārmaksāto vai nepareizi iemaksāto valsts nodokļu, nodevu un ar tiem saistīto maksājumu, kā arī naudas soda summu un nepareizi piedzīto summu atmaksāšana”, kā arī “informācijas noskaidrošana par konta esību administratīvajā procesā un administratīvo pārkāpumu procesā” ir formulēti pārāk plaši. Nav noprotams, kādēļ konkrētu personu konta dati būtu nepieciešami, piemēram, tādam abstraktam mērķim kā “nodokļu administrēšanas plānošana”. Arī no likumprojekta anotācijas neizriet pamatojums reģistra datu izmantošanai šiem mērķiem.*  *Likumprojekta 2.panta 4.punkts un 6.panta 10.punkts paredz, ka reģistra datu lietotājs var būt arī Latvijas Banka statistiskās uzskaites mērķiem. Jāņem vērā, ka reģistra lietotājs informāciju par personas kontu var iegūt, tikai norādot konkrētus likumprojekta 8.panta otrajā daļā minētos identifikatorus (fiziskas personas vārds, uzvārds; juridiskas personas nosaukums vai reģistrācijas numurs; konta numurs), un var saņemt tikai 5.pantā norādītās ziņas. Jānorāda, ka statistiskās uzskaites vajadzībām nepieciešamās ziņu kategorijas praksē nebūs iespējams pieprasīt un atlasīt, jo identifikatori ir formulēti šauri un izsmeļoši (tā, piemēram, nebūs iespējams iegūt ziņas par fiziskas personas valstspiederību vai juridiskas personas reģistrācijas valsti). Turklāt statistikas veidošana pati par sevi nav leģitīms ziņu apstrādes mērķis, ievērojot arī ar to saistīto personu kontu datu iegūšanu lielā apjomā. Juridiskais birojs aicina komisijā uzklausīt Latvijas Bankas pārstāvju pamatojumu tam, kāpēc Latvijas Bankai būtu šajā likumā jāparedz ziņu lietotāja statuss, un kāpēc statistiskās uzskaites vajadzībām nepieciešamās ziņas tā nevarētu pieprasīt kā līdz šim -Kredītiestāžu likuma 63.panta kārtībā.*  *4. Likumprojekta 8.panta trešā daļa paredz Ministru kabinetam deleģējumu noteikt kārtību, kādā reģistra informācijas lietotāji pieprasa un saņem vai reģistra pārzinis atsaka sniegt ziņas no reģistra, kā arī lietotāja saņemtās elektroniskās informācijas apjomu un glabāšanas kārtību. Juridiskā biroja ieskatā minētajā normā paredzēts pārlieku plašs deleģējums Ministru kabinetam izlemt būtiskus jautājumus saistībā ar reģistra ziņu pieprasīšanu un apstrādi, kuru izlemšana būtu jāatstāj likumdevēja kompetencē. Lai arī Ministru kabinetam nav liegts pieņemt materiāla rakstura normas, ciktāl netiek pārkāpts likumdevēja pilnvarojums, tomēr nevajadzētu veidoties situācijai, kad likumprojekts ir īsi un abstrakti formulēts, faktiski atstājot visu nozīmīgo, arī ar personas pamattiesību ierobežošanu saistīto jautājumu, regulēšanu Ministru kabineta ziņā. Tā, piemēram, deleģējums pieļauj Ministru kabinetam noteikt gan pamatus (tātad arī vērtēšanas kritērijus) ziņu sniegšanas atteikumam, gan to, kādā apjomā ziņas būtu jāizsniedz katram konkrētajam ziņu lietotājam, taču šie jautājumi tiešā veidā skar personas tiesības uz privāto dzīvi un to ierobežošanu.*  *5. Ziņu izsniegšanas mehānisms likumprojektā neparedz nevienas institūcijas vai amatpersonas uzraudzību pār datu izsniegšanas nepieciešamību un tiesiskumu, kā arī izslēdz Valsts ieņēmumu dienesta kā datu pārziņa atbildību par datu izsniegšanu lietotājam, projicējot šo atbildību no Valsts ieņēmumu dienesta uz ziņu lietotāju (sk. likumprojekta 7.panta pirmās daļas 1.punktu). Proti, VID, saņemot likumprojekta 6.pantā norādītā ziņu lietotāja pieprasījumu, nepārbauda pieprasījuma pamatojumu. Likumprojektā tiek prezumēts, ka Valsts ieņēmumu dienesta kā pārziņa rīcība, izsniedzot datus, vienmēr būs tiesiska. Tomēr šāda prezumpcija ir atspēkojama, jo ir jāparedz gadījumi, kad, piemēram, dati tiek izsniegti lielākā apjomā, nekā attiecīgā institūcija vai amatpersona tos saskaņā ar normatīvajiem aktiem ir bijusi tiesīga saņemt, vai arī kļūdaini tiek izsniegti citas personas dati. Šādas un vēl citas situācijas var radīt personas tiesību uz privāto dzīvi aizskārumu pat ziņu lietotāja leģitīmas rīcības gadījumā. Taču likumprojektā šobrīd nav paredzēta tiesību norma, kas regulētu Valsts ieņēmumu dienesta, ne tikai ziņu lietotāja tiesības, pienākumus un atbildību.*  *Tāpat jāņem vērā, ka Fizisko personu datu aizsardzības likuma 15.pants paredz personas tiesības vērsties pie datu pārziņa, lai iegūtu informāciju par tām personām un institūcijām, kuras noteiktā laikposmā no pārziņa ir saņēmušas šīs personas datus. Līdz ar to ne tikai ziņu lietotājam, bet arī Valsts ieņēmumu dienestam vajadzētu glabāt ziņas par informācijas pieprasījumiem un uz tiem sniegtajām atbildēm (sk. likumprojekta 7.panta pirmās daļas 2.punktu). Būtu nepieciešams arī regulēt, kādas ziņas un kādā apjomā saistībā ar personas pieprasījumu par tās datu izsniegšanu likumprojektā noteiktajā kārtībā Valsts ieņēmumu dienests šai personai drīkst atklāt.*  *Ievērojot minēto, Juridiskais birojs aicina komisiju apsvērt tādu tiesību normu iekļaušanu likumprojektā, kas paredzētu ne tikai ziņu lietotāja, bet arī Valsts ieņēmumu dienesta tiesības un pienākumus attiecībā uz ziņu apstrādi, kā arī kārtību, kādā persona var vērsties Valsts ieņēmumu dienestā un iegūt informāciju par tās konta ziņu apstrādi* |  |  |
| **1. pants. Likumā lietotie termini**  Likumā ir lietoti šādi termini:  1) **konts** – kredītiestādē (Eiropas Parlamenta un Padomes 2013. gada 26. jūnija Regulas (ES) Nr. [575/2013](http://eur-lex.europa.eu/eli/reg/2013/575?locale=LV) par prudenciālajām prasībām attiecībā uz kredītiestādēm un ieguldījumu brokeru sabiedrībām, un ar ko groza Regulu (ES) Nr. [648/2012](http://eur-lex.europa.eu/eli/reg/2012/648?locale=LV), 4. panta 1. punkta 1. apakšpunkta izpratnē), krājaizdevu sabiedrībā vai maksājumu iestādē (Maksājumu pakalpojumu un elektroniskās naudas likuma izpratnē) atvērts pieprasījuma noguldījuma vai maksājumu konts; | **2**  **3** | **Juridiskais birojs**  *Precizēt likumprojekta 1.pantu (skat. atzinuma 2.punktu).*  **Finanšu ministrijas parlamentārais sekretārs E.Putra**  Likumprojekta 1.pantā:  1.apakšpunktā aizstāt vārdus “maksājumu iestādē” ar vārdiem “maksājumu pakalpojumu sniedzējā”; |  |  |
| 2) **patiesais labuma guvējs** – fiziska persona Noziedzīgi iegūtu līdzekļu legalizācijas un terorisma finansēšanas novēršanas likuma izpratnē;  3) **pilnvarotā persona** – fiziska vai juridiska persona Noziedzīgi iegūtu līdzekļu legalizācijas un terorisma finansēšanas novēršanas likuma izpratnē. | **4**  **5**  **6** | **Deputāte I.Sudraba**  Izslēgt likumprojekta 1.panta 2.punktu un 3.punktu,  **Finanšu ministrijas parlamentārais sekretārs E.Putra**  papildināt pantu ar 2., 3., 4.apakšpunktu, šādā redakcijā (attiecīgi mainot turpmāku apakšpunktu numerāciju):  “2) **krājaizdevu sabiedrība** – krājaizdevu sabiedrība Krājaizdevu sabiedrību likuma 2.panta izpratnē;  3) **kredītiestāde** - kredītiestāde Eiropas Parlamenta un Padomes 2013.gada 26.jūnija regulas (ES) Nr. [575/2013](http://eur-lex.europa.eu/eli/reg/2013/575?locale=LV) par prudenciālajām prasībām attiecībā uz kredītiestādēm un ieguldījumu brokeru sabiedrībām, un ar ko groza regulu (ES) Nr. [648/2012](http://eur-lex.europa.eu/eli/reg/2012/648?locale=LV) 4.panta 1.punkta 1. apakšpunkta izpratnē;  4) **maksājumu pakalpojumu sniedzējs** – Maksājumu pakalpojumu un elektroniskās naudas likuma 2.panta otrās daļas 2., 3., 4. un 7. punktā noteiktais maksājumu pakalpojumu sniedzējs.”;  **Finanšu ministrijas parlamentārais sekretārs E.Putra**  izslēgt 3.apakšpunktu. |  |  |
| **2. pants. Likuma mērķis**  Likuma mērķis ir:  1) novērst starptautiskās (tai skaitā Latvijas) finanšu sistēmas izmantošanu noziedzīgās darbībās, tai skaitā noziedzīgi iegūtu līdzekļu legalizēšanai, terorisma finansēšanai un masveida iznīcināšanas ieroču izgatavošanas, glabāšanas, pārvietošanas, lietošanas un izplatīšanas finansēšanai, un nodrošināt starptautisko sadarbību;  2) aizsargāt valsts un sabiedrisko drošību, nodrošināt noziedzīgu nodarījumu izmeklēšanu, kriminālvajāšanu un krimināllietu iztiesāšanu, nodrošināt valsts institūcijām iespējas saņemt informāciju valsts pārvaldes uzdevumu īstenošanai vai valsts deleģēto valsts pārvaldes uzdevumu izpildei;  3) nodrošināt efektīvu nodokļu administrēšanas sistēmas darbību;  4) iegūt informāciju statistiskās uzskaites mērķiem. | **7** | **Juridiskais birojs**  Izteikt likumprojekta 2.panta tekstu šādā redakcijā:  “Likuma mērķis ir izveidot un uzturēt kontu reģistru (turpmāk – reģistrs) un nodrošināt personas konta datu apstrādi, lai:  1) novērstu Latvijas un starptautiskās finanšu sistēmas izmantošanu noziedzīgās darbībās, tai skaitā noziedzīgi iegūtu līdzekļu legalizēšanai, terorisma finansēšanai un masveida iznīcināšanas ieroču izgatavošanas, glabāšanas, pārvietošanas, lietošanas un izplatīšanas finansēšanai, un nodrošinātu starptautisko sadarbību šajā jomā;  2) aizsargātu valsts un sabiedrisko drošību;  3) sekmētu noziedzīgu nodarījumu izmeklēšanu, kriminālvajāšanu un krimināllietu iztiesāšanu;  4) nodrošinātu valsts institūcijām un amatpersonām iespējas saņemt informāciju šajā likumā noteikto valsts pārvaldes uzdevumu izpildei;  3) nodrošinātu efektīvu nodokļu administrēšanas sistēmas darbību.” |  |  |
| **3. pants.****Kontu reģistra pārzinis** | **8**  **9** | **Deputāte I.Sudraba**  Izteikt likumprojekta 3.panta nosaukumu šādā redakcijā:  “**3.pants. Kontu reģistra pārzinis un turētājs, viņu pienākumi un atbildība**”  **Finanšu ministrijas parlamentārais sekretārs E.Putra**  Likumprojekta 3.pantā:  izteikt panta nosaukumu šādā redakcijā:  “**3.pants. Kontu reģistra pārzinis un turētājs**”; |  |  |
| (1) Kontu reģistrs (turpmāk – reģistrs) ir valsts informācijas sistēma, un tā pārzinis ir Valsts ieņēmumu dienests. | **10**  **11** | **Deputāte I.Sudraba**  Izteikt likumprojekta 3.panta pirmo daļu šādā redakcijā:  “(1) Kontu reģistrs (turpmāk – reģistrs) ir valsts informācijas sistēma, un tās pārzinis un turētājs ir Valsts ieņēmumu dienests.”  **Finanšu ministrijas parlamentārais sekretārs E.Putra**  pirmajā daļā papildināt aiz vārdiem “un tā pārzinis” ar vārdiem “un turētājs”; |  |  |
| (2) Valsts ieņēmumu dienests pastāvīgi uztur un attīsta reģistru, kā arī nodrošina reģistra drošības pārvaldību atbilstoši noteiktajām drošības prasībām. Reģistrs nav iekļaujams integrētajā valsts informācijas sistēmā. | **12**  **13** | **Deputāte I.Sudraba**  Izteikt likumprojekta 3.panta otro daļu šādā redakcijā:  “(2) Valsts ieņēmumu dienests pastāvīgi uztur un attīsta reģistru, kā arī nodrošina reģistra drošības pārvaldību atbilstoši normatīvajos aktos noteiktajām valsts informācijas sistēmas drošības prasībām. Reģistrs nav iekļaujams integrētajā valsts informācijas sistēmā”.  **Finanšu ministrijas parlamentārais sekretārs E.Putra**  otrajā daļā aizstāt vārdus “nodrošina reģistra drošības pārvaldību atbilstoši drošības prasībām” ar vārdiem “nodrošina reģistra drošības pārvaldību atbilstoši valsts informācijas sistēmai normatīvajos aktos noteiktajām drošības prasībām”; |  |  |
| (3) Tehniskie līdzekļi, kas nodrošina reģistra darbību, ir Valsts ieņēmumu dienesta īpašums. | **14**  **15** | **Juridiskais birojs**  Izslēgt likumprojekta 3.panta trešo daļu.  **Finanšu ministrijas parlamentārais sekretārs E.Putra**  izslēgt trešo daļu, attiecīgi mainot turpmāku panta daļu numerāciju; |  |  |
| (4) Valsts ieņēmumu dienestam ir tiesības reģistrā iekļauto informāciju izsniegt tikai šajā likumā noteiktajiem reģistra informācijas lietotājiem. | **16** | **Finanšu ministrijas parlamentārais sekretārs E.Putra**  ceturtajā daļā aizstāt vārdus “šajā likumā noteiktajiem reģistra informācijas lietotājiem” ar vārdiem “šā likuma 6.pantā noteiktajiem reģistra informācijas lietotājiem šā likuma 8.pantā noteiktajā kārtībā”. |  |  |
|  | **17** | **Deputāte I.Sudraba**  Papildināt likumprojekta 3.pantu ar piekto daļu šādā redakcijā:  „(5) Valsts ieņēmumu dienests atbild par:  1) saņemtā lietotāja pieprasījuma satura atbilstības šā likuma 8.panta prasībām pārbaudi;  2) to, lai pieeja reģistra datiem tiktu nodrošināta tikai šā likuma 6.panta minētajiem lietotajiem un tā noteiktajā apjomā;  3) citos normatīvajos aktos noteikto informācijas sistēmas pārziņa un turētāja pienākumu izpildi.” |  |  |
| **4. pants. Reģistrā iekļauto ziņu statuss**  Reģistrā iekļautās ziņas ir ierobežotas pieejamības informācija, kuru drīkst izmantot un izpaust tikai šajā likumā noteiktajiem mērķiem. | **18**  **19**  **20** | **Finanšu ministrijas parlamentārais sekretārs E.Putra**  Izteikt likumprojekta 4.pantu šādā redakcijā:  “**4.pants. Reģistrā iekļauto ziņu statuss**  Reģistrā iekļautās ziņas ir ierobežotas pieejamības informācija. Reģistra pārzinis un reģistra lietotājs ir tiesīgs reģistrā iekļautās ziņas izmantot šajā likumā noteiktajiem mērķiem.”  **Deputāte I.Sudraba**  Izteikt likumprojekta 4.pantu šādā redakcijā:  **“4. pants. Reģistrā iekļauto ziņu statuss**  Reģistrā iekļautās ziņas ir neizpaužamas ziņas, kas nesatur valsts noslēpumu. Reģistra pārzinis un lietotājs ir tiesīgi apstrādāt reģistrā iekļautās ziņas tikai šajā likumā noteiktajiem mērķiem un normatīvajos aktos noteiktajā kārtībā.”  **Juridiskais birojs**  Aizstāt likumprojekta 4.pantā vārdus “izmantot un izpaust” ar vārdiem “izsniegt un izmantot”. |  |  |
| **5. pants. Ziņu iekļaušana reģistrā**  (1) Ziņas iekļaušanai reģistrā sniedz:  1) kredītiestādes;  2) krājaizdevu sabiedrības;  3) maksājumu iestādes. | **21** | **Finanšu ministrijas parlamentārais sekretārs E.Putra**  Likumprojekta 5.pantā:  pirmās daļas 3.apakšpunktā aizstāt vārdus “maksājumu iestādes” ar vārdiem “maksājumu pakalpojumu sniedzēji"; |  |  |
| (2) Šā panta pirmajā daļā noteiktie ziņu sniedzēji reģistrā iesniedz šādas ziņas: | **22**  **23** | **Deputāte I.Sudraba**  Izteikt likumprojekta 5.panta otro daļu šādā redakcijā:  “ (2) Šā panta pirmajā daļā noteiktie ziņu sniedzēji (turpmāk – ziņu sniedzējs) reģistrā iesniedz šādas ziņas:  1) par ziņu sniedzēju, kurā atvērts pieprasījuma noguldījuma vai maksājumu konts, – nosaukums, reģistrācijas numurs;  2) par konta turētāju - fizisko personu, kas ir Latvijas Republikas rezidents, – fiziskās personas vārds, uzvārds, personas kods, konta numurs, konta atvēršanas un slēgšanas datums;  3) par konta turētāju - fizisko personu, kas ir Latvijas Republikas nerezidents, – fiziskās personas vārds, uzvārds, dzimšanas datums, personu apliecinoša dokumenta numurs un izsniedzēja valsts nosaukumu, konta numurs, konta atvēršanas un slēgšanas datums;  4) par konta turētāju juridisko personu, kas ir Latvijas Republikas rezidents vai nerezidenta pastāvīgā pārstāvniecība Latvijā, – nosaukums, reģistrācijas numurs, konta numurs, konta atvēršanas un slēgšanas datums;  5) par konta turētāju juridisko personu, kas ir Latvijas Republikas nerezidents, – nosaukums, reģistrācijas numurs, reģistrācijas valsts nosaukums, konta numurs, konta atvēršanas un slēgšanas datums.”  **Finanšu ministrijas parlamentārais sekretārs E.Putra**  izteikt otrās daļas ievaddaļu šādā redakcijā:  “(2) Šā panta pirmajā daļā noteiktie ziņu sniedzēji (turpmāk- ziņu sniedzējs) reģistrā iesniedz un reģistrā iekļauj šādas ziņas:”; |  |  |
| 1) par kredītiestādi, krājaizdevu sabiedrību vai maksājumu iestādi, kurā atvērts pieprasījuma noguldījuma vai maksājumu konts, – nosaukums, reģistrācijas numurs, adrese; | **24**  **25** | **Finanšu ministrijas parlamentārais sekretārs E.Putra**  otrās daļas 1.apakšpunktā aizstāt vārdus “par kredītiestādi, krājaizdevu sabiedrību vai maksājumu iestādi” ar vārdiem “par ziņu sniedzēju”;  **Finanšu ministrijas parlamentārais sekretārs E.Putra**  otrās daļas 1.apakšpunktā izslēgt vārdus “adrese”; |  |  |
| 2) par fizisko personu – Latvijas Republikas rezidentu – fiziskās personas vārds, uzvārds, personas kods, konta numurs, konta atvēršanas un slēgšanas datums;  3) par fizisko personu – nerezidentu – fiziskās personas vārds, uzvārds, dzimšanas datums, personu apliecinoša dokumenta numurs, rezidences valsts kods, konta numurs, konta atvēršanas un slēgšanas datums;  4) par juridisko personu – Latvijas Republikas rezidentu vai nerezidenta pastāvīgo pārstāvniecību Latvijā – nosaukums, reģistrācijas numurs, konta numurs, konta atvēršanas un slēgšanas datums; |  |  |  |  |
| 5) par juridisko personu – nerezidentu – nosaukums, reģistrācijas numurs, rezidences valsts kods, konta numurs, konta atvēršanas un slēgšanas datums. | **26** | **Finanšu ministrijas parlamentārais sekretārs E.Putra**  otrās daļas 5.apakšpunktā aizstāt vārdus “rezidences valsts kods” ar vārdiem “reģistrācijas valsts nosaukums”; |  |  |
| (3) Ja šā panta otrajā daļā minētajai personai ir noskaidrots patiesā labuma guvējs, vienlaikus ar šā panta otrajā daļā minēto informāciju iesniedz šādas ziņas:  1) par patieso labuma guvēju – Latvijas Republikas rezidentu – fiziskās personas vārds, uzvārds, personas kods;  2) par patieso labuma guvēju – nerezidentu – fiziskās personas vārds, uzvārds, dzimšanas datums, personu apliecinoša dokumenta numurs, rezidences valsts kods.  (4) Ja šā panta otrajā daļā minētā persona ir norādījusi pilnvaroto personu, vienlaikus ar šā panta otrajā daļā minēto informāciju iesniedz šādas ziņas:  1) par pilnvaroto personu, kas ir fiziskā persona – Latvijas Republikas rezidents, – fiziskās personas vārds, uzvārds, personas kods;  2) par pilnvaroto personu, kas ir fiziskā persona – nerezidents, – fiziskās personas vārds, uzvārds, dzimšanas datums, personu apliecinoša dokumenta numurs, rezidences valsts kods;  3) par pilnvaroto personu, kas ir juridiskā persona – Latvijas Republikas rezidents vai nerezidenta pastāvīgā pārstāvniecība Latvijā, – nosaukums, reģistrācijas numurs;  4) par pilnvaroto personu, kas ir juridiskā persona – nerezidents, – nosaukums, reģistrācijas numurs, juridiskā adrese, rezidences valsts kods. | **27**  **28**  **29** | **Juridiskais birojs**  Likumprojekta 5.pantā:  izslēgt trešo un ceturto daļu;  **Deputāte I.Sudraba**  izslēgt 5.panta trešo un ceturto daļu,  **Finanšu ministrijas parlamentārais sekretārs E.Putra**  izslēgt ceturto daļu, attiecīgi mainot turpmāko panta daļu numerāciju; |  |  |
| (5) Šā panta otrajā, trešajā un ceturtajā daļā noteikto informāciju iekļaušanai reģistrā sniedz elektroniski atbilstoši Elektronisko dokumentu likumam, izmantojot Valsts reģionālās attīstības aģentūras pārziņā esošā valsts informācijas sistēmu savietotāja Datu izplatīšanas tīklu, ne retāk kā reizi divās darbdienās. Informāciju iekļaušanai reģistrā sniedz, ja konts tiek atvērts, slēgts vai ja radušās izmaiņas ar kontu saistīto personu datos. | **30**  **31**  **32**  **33**  **34** | **Finanšu ministrijas parlamentārais sekretārs E.Putra**  izteikt piekto daļu šādā redakcijā:  “(4) Ziņu sniedzējs šā panta otrajā un trešajā daļā noteikto informāciju iekļaušanai reģistrā sniedz elektroniski atbilstoši Elektronisko dokumentu likumam, izmantojot Valsts reģionālās attīstības aģentūras pārziņā esošā valsts informācijas sistēmu savietotāja Datu izplatīšanas tīklu, ne retāk kā reizi divās darbdienās.”;  **Deputāte I.Sudraba**  izslēgt likumprojekta 5.panta piektajā un desmitajā daļā vārdus “trešajā un ceturtajā”.  **Juridiskais birojs**  izslēgt piektajā daļā vārdus “trešajā un ceturtajā”;  **Deputāte I.Sudraba**  Izslēgt likumprojekta 5.panta piektajā daļā vārdus “ne retāk kā reizi divās darbdienās”.  **Deputāte I.Sudraba**  Izteikt likumprojekta 5.panta piektās daļas otro teikumu šādā redakcijā:  “Ziņu sniedzējs informāciju iekļaušanai reģistrā sniedz, ja konts tiek atvērts, slēgts, kā arī gadījumos, kad ziņu sniedzējam kļuvušas zināmas izmaiņas šā panta otrajā daļā minētajos konta turētāja datos.”. |  |  |
|  | **35** | **Finanšu ministrijas parlamentārais sekretārs E.Putra**  papildināt ar piekto daļu šādā redakcijā:  “(5) Ziņu sniedzējs ziņas iekļaušanai reģistrā sniedz, ja kontu atver, slēdz, kā arī gadījumā, ja ziņu sniedzējam ir kļuvušas zināmas izmaiņas šā panta otrajā un trešajā daļā noteiktajos ar kontu saistītās fiziskās vai juridiskās personas datos.”; |  |  |
| (6) Šā panta pirmajā daļā noteiktie informācijas sniedzēji ir atbildīgi par to, ka reģistrā tiek iesniegtas atbilstošas un aktuālas to rīcībā esošās ziņas. | **36**  **37** | **Finanšu ministrijas parlamentārais sekretārs E.Putra**  izteikt sesto daļu šādā redakcijā:  “(6) Ziņu sniedzējs ir atbildīgs par sniegto ziņu atbilstību ziņu sniedzēja rīcībā esošajai informācijai.”;  **Deputāte I.Sudraba**  Izteikt likumprojekta 5.panta sesto daļu šādā redakcijā:  “(6) Ziņu sniedzējs ir atbildīgs par sniegto ziņu atbilstību ziņu sniedzēja rīcībā esošajai informācijai.” |  |  |
| (7) Valsts ieņēmumu dienests ir atbildīgs par to, lai reģistrā iekļautā informācija atbilstu kredītiestādes, krājaizdevu sabiedrības vai maksājumu iestādes sniegtajai informācijai. | **38** | **Finanšu ministrijas parlamentārais sekretārs E.Putra**  septītajā daļā aizstāt vārdus “kredītiestādes, krājaizdevu sabiedrības vai maksājumu iestādes” ar vārdiem “ziņu sniedzēja”; |  |  |
| (8) Informāciju reģistrā iekļauj latviešu valodā. Tādas fiziskās personas vārdu un uzvārdu, kura nav Latvijas pilsonis vai nepilsonis, kā arī citā valstī reģistrētas personas nosaukumu reģistrā iekļauj latīņalfabētiskajā transliterācijā. | **39** | **Finanšu ministrijas parlamentārais sekretārs E.Putra**  astotajā daļā pirmo teikumu izteikt šādā redakcijā:  “Ziņu sniedzējs ziņas iekļaušanai reģistrā sniedz latviešu valodā.”; |  |  |
| (9) Reģistrā iekļautās ziņas glabā piecus gadus pēc konta slēgšanas. Pēc minētā termiņa ziņas no reģistra dzēš. | **40** | **Finanšu ministrijas parlamentārais sekretārs E.Putra**  izteikt devīto daļu šādā redakcijā:  “(9) Reģistra pārzinis reģistrā iekļautās ziņas glabā piecus gadus pēc konta slēgšanas. Pēc minētā termiņa beigām reģistra pārzinis ziņas no reģistra dzēš.”; |  |  |
| (10) Kārtību un formu, kādā šā panta pirmajā daļā noteiktie ziņu sniedzēji iesniedz reģistrā šā panta otrajā, trešajā un ceturtajā daļā noteiktās ziņas, nosaka Ministru kabinets. | **41**  **42**  **43** | **Deputāte I.Sudraba**  Papildināt likumprojekta 5.panta desmito daļu aiz vārda “kārtību” ar vārdu “termiņus”.  **Juridiskais birojs**  izslēgt desmitajā daļā vārdus “trešajā un ceturtajā”.  **Finanšu ministrijas parlamentārais sekretārs E.Putra**  desmitajā daļā aizstāt vārdus “šā panta otrajā, trešajā un ceturtajā daļā” ar vārdiem “šā panta otrajā un trešajā daļā”. |  |  |
| **6. pants. Reģistrā iekļauto ziņu lietotāji un ziņu apstrādes mērķi**  Reģistrā iekļautās ziņas izsniedz šādiem lietotājiem un izmanto šādiem mērķiem: | **44** | **Finanšu ministrijas parlamentārais sekretārs E.Putra**  Likumprojekta 6.pantā:  Izteikt pirmās daļas ievaddaļu šādā redakcijā:  “Reģistra pārzinis reģistrā iekļautās ziņas izsniedz šādiem reģistra lietotājiem pēc tā pamatota pieprasījuma un Ministru kabineta noteiktajā apjomā šādiem mērķiem:” |  |  |
| 1) Noziedzīgi iegūtu līdzekļu legalizēšanas novēršanas dienestam – Noziedzīgi iegūtu līdzekļu legalizēšanas un terorisma finansēšanas novēršanas likumā noteikto funkciju veikšanai, tai skaitā starptautiskās sadarbības nodrošināšanai ar ārvalstu pilnvarotajām iestādēm, lai novērstu noziedzīgi iegūtu līdzekļu legalizāciju un ar to saistīto noziedzīgo nodarījumu, terorisma un masveida iznīcināšanas ieroču izgatavošanas, glabāšanas, pārvietošanas, lietošanas un izplatīšanas finansēšanu; |  |  |  |  |
| 2) operatīvās darbības subjektiem un izmeklēšanas iestādēm – lai kriminālprocesā un operatīvās uzskaites lietā noskaidrotu informāciju par konta esību, kā arī veiktu izmeklēšanas vai operatīvās darbības; | **45** | **Finanšu ministrijas parlamentārais sekretārs E.Putra**  izteikt pirmās daļas 2.apakšpunktu šādā redakcijā:  “2) operatīvās darbības subjektiem – operatīvo darbību veikšanai operatīvās uzskaites lietā;”; |  |  |
|  | **46** | **Finanšu ministrijas parlamentārais sekretārs E.Putra**  papildināt pirmo daļu ar 3.apakšpunktu šādā redakcijā (attiecīgi mainot turpmāko apakšpunktu numerāciju):  “3) izmeklēšanas iestādēm – pirmstiesas kriminālprocesā noskaidrotu informāciju par konta esību un veiktu izmeklēšanas darbības;”; |  |  |
| 3) Finanšu un kapitāla tirgus komisijai – lai veiktu normatīvajos aktos noteiktās uzraudzības funkcijas; | **47** | **Finanšu ministrijas parlamentārais sekretārs E.Putra**  pirmās daļas 3.apakšpunktā aizstāt vārdus “lai veiktu normatīvajos aktos noteiktās uzraudzības funkcijas” ar vārdiem “normatīvajos aktos noteikto uzraudzības funkciju izpildei”; |  |  |
| 4) Valsts ieņēmumu dienestam – lai piemērotu izpildes nodrošinājuma līdzekļus, veiktu piedziņu bezstrīda kārtībā, daļēji vai pilnīgi apturētu norēķinu operācijas, plānotu un nodrošinātu nodokļu kontroles pasākumus, plānotu nodokļu administrēšanu, atmaksātu valsts budžetā pārmaksātos vai nepareizi iemaksātos valsts nodokļus, nodevas un ar tiem saistītos maksājumus, kā arī naudas soda summas, atmaksātu nepareizi piedzītās summas, administratīvajā procesā un administratīvo pārkāpumu procesā noskaidrotu informāciju par konta esību; | **48** | **Juridiskais birojs**  Likumprojekta 6.pantā:  ierosinām apsvērt iespēju izslēgt 4.punktā vārdus “plānotu un nodrošinātu nodokļu kontroles pasākumus, plānotu nodokļu administrēšanu, atmaksātu valsts budžetā pārmaksātos vai nepareizi iemaksātos valsts nodokļus, nodevas un ar tiem saistītos maksājumus, kā arī naudas soda summas, atmaksātu nepareizi piedzītās summas, administratīvajā procesā un administratīvo pārkāpumu procesā noskaidrotu informāciju par konta esību”; |  |  |
| 5) tiesām – to lietvedībā esošo lietu ietvaros; |  |  |  |  |
| 6) prokuratūrai – kriminālprocesā; | **49**  **50** | **Finanšu ministrijas parlamentārais sekretārs E.Putra**  izteikt pirmās daļas 6.apakšpunktu šādā redakcijā:  “7) prokuratūrai – pirmstiesas kriminālprocesā, normatīvajos aktos noteiktajos gadījumos personu un valsts tiesību un likumīgo interešu aizsardzībai un valsts apsūdzības uzturēšanai tiesā;”;  **Juridiskais birojs**  papildināt 6.punktu pirms vārda “kriminālprocesā” ar vārdiem “lai veiktu funkcijas pirmstiesas un tiesas”; |  |  |
| 7) Korupcijas novēršanas un apkarošanas birojam – lai nodrošinātu likumā "Par interešu konflikta novēršanu valsts amatpersonu darbībā" valsts amatpersonām noteikto ierobežojumu kontroli, kā arī nodrošinātu Politisko organizāciju (partiju) finansēšanas likuma ievērošanas kontroli; |  |  |  |  |
| 8) zvērinātiem tiesu izpildītājiem – lai veiktu tiesas vai citas institūcijas vai amatpersonas nolēmuma izpildi vai gadījumos, ja informācija nepieciešama lietā par bezmantinieku mantu, mantojuma apsardzībai, mantojuma inventāra saraksta sastādīšanai, kā arī mantas aprakstes veikšanai kopīgas mantas dalīšanas nolūkā; | **51** | **Finanšu ministrijas parlamentārais sekretārs E.Putra**  izteikt pirmās daļas 8.apakšpunktu šādā redakcijā:  “9) zvērinātiem tiesu izpildītājiem – normatīvajos aktos noteikto pienākumu izpildei izpildu lietas ietvaros, kā arī mantojuma apsardzībai un mantojuma saraksta sastādīšanai, mantas aprakstes veikšanai mantas dalīšanas nolūkā;”; |  |  |
| 9) zvērinātiem notāriem, bāriņtiesām – gadījumos, ja informācija nepieciešama konta esības noskaidrošanai vai mantojuma apsardzībai, kā arī lai apzinātu mantojuma atstājēja mantojuma masā ietilpstošo mantu sarakstu; | **52**  **53** | **Finanšu ministrijas parlamentārais sekretārs E.Putra**  izteikt pirmās daļas 9.apakšpunktu šādā redakcijā:  “(10) zvērinātiem notāriem, bāriņtiesām – normatīvajos aktos noteikto pienākumu izpildei mantojuma apsardzībai un mantojuma saraksta sastādīšanai;”;  **Juridiskais birojs**  izslēgt 9.punktā vārdus “konta esības noskaidrošanai vai”; |  |  |
| 10) Latvijas Bankai – veiktu Latvijas Bankai likumā noteiktās funkcijas (statistiskā uzskaite). Latvijas Bankai ir tiesības izpaust un publiskot no reģistra saņemtās ziņas apkopojuma un pārskata veidā tā, ka nav iespējams tieši vai netieši identificēt reģistrā iekļautos fiziskas vai juridiskas personas – Latvijas Republikas rezidenta vai nerezidenta pastāvīgās pārstāvniecības Latvijā, kā arī nerezidenta – individuālos datus. | **54**  **55** | **Juridiskais birojs**  *pēc tam, kad komisija ir uzklausījusi Latvijas Bankas viedokli (skat. atzinuma 3.punktu), ja nepieciešams, lemt par 10.punkta izslēgšanu.*  **Finanšu ministrijas parlamentārais sekretārs E.Putra**  izteikt pirmās daļas 10.apakšpunktu šādā redakcijā:  “(11) Latvijas Bankai - Latvijas Bankai normatīvajos aktos paredzēto statistikas un analītisko uzdevumu izpildei.” |  |  |
|  | **56** | **Deputāte I.Sudraba**  Izteikt likumprojekta 6.panta pirmo daļu šādā redakcijā:  “(1) Reģistra pārzinis reģistrā iekļautās ziņas sniedz šādiem lietotājiem šādā apjomā izmantošanai šādiem mērķiem:  1) Noziedzīgi iegūtu līdzekļu legalizēšanas novēršanas dienestam – reģistrā iekļautās ziņas, kas ir nepieciešamas Noziedzīgi iegūtu līdzekļu legalizēšanas un terorisma finansēšanas novēršanas likumā noteikto funkciju veikšanai, tai skaitā starptautiskās sadarbības nodrošināšanai ar ārvalstu pilnvarotajām iestādēm, lai novērstu noziedzīgi iegūtu līdzekļu legalizāciju un ar to saistīto noziedzīgo nodarījumu, terorisma un masveida iznīcināšanas ieroču izgatavošanas, glabāšanas, pārvietošanas, lietošanas un izplatīšanas finansēšanu;  2) operatīvās darbības subjektiem – reģistrā iekļautās ziņas, kas ir nepieciešamas operatīvu darbību veikšanai operatīvās uzskaites lietā;  3) izmeklēšanas iestādēm – reģistrā iekļautās ziņas, kas ir nepieciešamas pirmstiesas kriminālprocesā;  3) Finanšu un kapitāla tirgus komisijai – reģistrā iekļautās ziņas, kas ir nepieciešamas normatīvajos aktos noteikto uzraudzības funkciju izpildei;  4) Valsts ieņēmumu dienestam –  a) reģistrā iekļautās ziņas, kas ir nepieciešamas, lai nodrošinātu nodokļu kontroles un administrēšanas pasākumus attiecībā uz konkrēto Latvijas nodokļu maksātāju, un normatīvajos aktos noteikto pienākumu izpildei administratīvajā procesā un administratīvo pārkāpumu procesā attiecībā uz konkrēto Latvijas nodokļu maksātāju;  b) likuma 5. panta otrajā daļā norādītās ziņas - lai piemērotu izpildes nodrošinājuma līdzekļus, veiktu piedziņu bezstrīda kārtībā, daļēji vai pilnīgi apturētu norēķinu operācijas, atmaksātu valsts budžetā pārmaksātos vai nepareizi iemaksātos valsts nodokļus, nodevas un ar tiem saistītos maksājumus, kā arī naudas soda summas, atmaksātu nepareizi piedzītās summas;  5) tiesām – reģistrā iekļautās ziņas, kas ir nepieciešamas tiesu lietvedībā esošo lietu ietvaros;  6) prokuratūrai – reģistrā iekļautās ziņas, kas ir nepieciešamas pirmstiesas kriminālprocesā, apsūdzības uzturēšanai tiesā, kā arī normatīvajos aktos noteiktajos gadījumos personu un valsts tiesību un likumīgo interešu aizsardzībai;  7) Korupcijas novēršanas un apkarošanas birojam – reģistrā iekļautās ziņas, kas ir nepieciešamas, lai nodrošinātu likumā "Par interešu konflikta novēršanu valsts amatpersonu darbībā" valsts amatpersonām noteikto ierobežojumu kontroli, kā arī Politisko organizāciju (partiju) finansēšanas likuma ievērošanas kontroli;  8) zvērinātiem tiesu izpildītājiem – likuma 5. panta otrajā daļā norādītās ziņas normatīvajos aktos paredzēto pienākumu izpildei izpildu lietas ietvaros, kā arī mantojuma apsardzībai un inventāra, mantojuma saraksta sastādīšanai vai arī informācijai lietā par bezmantinieku mantu;  9) zvērinātiem notāriem, bāriņtiesām – likuma 5. panta otrajā daļā norādītās ziņas normatīvajos aktos paredzēto pienākumu izpildei mantojuma apsardzībai un mantojuma saraksta sastādīšanai.” |  |  |
|  | **57** | **Deputāte I.Sudraba**  Papildināt likumprojekta 6.pantu ar otro daļu šādā redakcijā:  “(2) Šā panta pirmās daļas 1.-7.punktā minētie lietotāji, kā arī bāriņtiesas nosaka atbildīgās personas, kuras ir konkrētie reģistra lietotāji, un pieprasāmo ziņu apjomu, par ko informē reģistra pārzini Ministru kabineta noteiktajā kārtībā. Minētajām atbildīgajām personām ir saistoši visi šajā likumā noteiktie reģistra lietotāja pienākumi. |  |  |
| **7. pants. Reģistra informācijas lietotāja pienākumi un tiesības**  (1) Reģistra informācijas lietotājam ir šādi pienākumi:  1) veikt pieprasījumu tikai tad, ja pastāv šaj[ā](http://likumi.lv/ta/id/269374-kreditinformacijas-biroju-likums) likumā noteiktais tiesiskais pamats informācijas saņemšanai, norādot to pieprasījumā, un apstrādāt personas datus tikai atbilstoši šajā likumā noteiktajiem informācijas apstrādes mērķiem tam nepieciešamajā apjomā;  2) uzskaitīt un piecus gadus glabāt informāciju:  a) par katru informācijas pieprasījumu, norādot tā datumu un ziņas, kas identificē personu, par kuru veikts pieprasījums (personas kods vai reģistrācijas kods, lietas numurs, kuras ietvaros informācija ir pieprasīta),  b) par atbildi uz pieprasījumu, norādot saņemtās atbildes datumu un atbildes informāciju,  c) par gadījumiem, kad atbilde uz pieprasījumu nav saņemta;  3) fizisko personu datu apstrādē ievērot fizisko personu datu aizsardzības normatīvo aktu prasības. | **58** | **Juridiskais birojs**  Izteikt likumprojekta 7.panta pirmās daļas 1.punktu šādā redakcijā:  “1) norādīt pieprasījumā šajā likumā noteikto tiesisko pamatu ziņu izsniegšanai un ziņu apstrādes mērķi, kā arī apstrādāt personas datus tikai atbilstoši šajā likumā noteiktajiem informācijas apstrādes mērķiem tam nepieciešamajā apjomā;” |  |  |
|  | **59** | **Deputāte I.Sudraba**  Papildināt likumprojekta 7.panta pirmo daļu ar 4.punktu šādā redakcijā:  “4) ievērot citos normatīvajos aktos noteiktos informācijas sistēmas lietotāja pienākumus.” |  |  |
| (2) Kontu reģistra lietotājs ir tiesīgs bez maksas iegūt kontu reģistra informāciju. | **60** | **Finanšu ministrijas parlamentārais sekretārs E.Putra**  Likumprojekta 7.pantā:  izslēgt otro daļu. |  |  |
|  | **61** | **Deputāte I.Sudraba**  Papildināt likumprojekta 7.pantu ar trešo daļu šādā redakcijā:  “(3) Reģistra lietotājs ir atbildīgs par to, lai reģistrā iekļautās ziņas tiktu pieprasītas un izmantotas saskaņā ar šā likuma noteikumiem.” |  |  |
| **8. pants. Reģistrā iekļauto ziņu saņemšana**  (1) Šā likuma 6. pantā noteiktie reģistra informācijas lietotāji reģistrā esošās ziņas saņem tiešsaistes režīmā, izmantojot Valsts ieņēmumu dienesta informācijas sistēmu infrastruktūru, vai Valsts ieņēmumu dienesta Elektroniskās deklarēšanas sistēmā. | **62**  **63** | **Finanšu ministrijas parlamentārais sekretārs E.Putra**  Likumprojekta 8.pantā:  pirmo daļu izteikt šādā redakcijā:  “(1) Šā likuma 6. pantā noteiktie reģistra informācijas lietotāji reģistrā esošās ziņas saņem bez maksas tiešsaistes režīmā Ministru kabineta noteikumos noteiktajā kārtībā.”;  **Deputāte I.Sudraba**  Izteikt likumprojekta 8.panta pirmo daļu šādā redakcijā:  "(1) Šā likuma 6.pantā noteiktie reģistra informācijas lietotāji reģistrā esošās ziņas saņem tiešsaistes režīmā Ministru kabineta noteiktajā kārtībā.” |  |  |
| (2) Ziņas var saņemt atbilstoši šādiem identifikatoriem:  1) fiziskas personas – Latvijas Republikas rezidenta – vārds, uzvārds un personas kods;  2) fiziskas personas – nerezidenta – vārds, uzvārds un dzimšanas datums vai personu apliecinoša dokumenta numurs, rezidences valsts kods;  3) juridiskas personas – Latvijas Republikas rezidenta vai nerezidenta pastāvīgās pārstāvniecības Latvijā – nosaukums vai reģistrācijas numurs;  4) juridiskas personas – nerezidenta – nosaukums vai reģistrācijas numurs, rezidences valsts kods;  5) konta numurs. | **64**  **65** | **Finanšu ministrijas parlamentārais sekretārs E.Putra**  izslēgt otro daļu, attiecīgi mainot turpmāko panta daļu numerāciju;  **Deputāte I.Sudraba**  Izteikt likumprojekta 8.panta otro daļu šādā redakcijā:  “(2) Lietotājs ir tiesīgs pieprasīt ziņas no reģistra pēc šādiem identifikatoriem:  1) fiziskas personas – Latvijas Republikas rezidenta – vārds, uzvārds un personas kods;  2) fiziskas personas – nerezidenta – vārds, uzvārds un dzimšanas datums vai personu apliecinoša dokumenta numurs, izdevēja valsts nosaukums;  3) juridiskas personas – Latvijas Republikas rezidenta vai nerezidenta pastāvīgās pārstāvniecības Latvijā – nosaukums un reģistrācijas numurs;  4) juridiskas personas – nerezidenta – nosaukums vai reģistrācijas numurs, reģistrācijas valsts nosaukums;  5) konta numurs.” |  |  |
| (3) Kārtību, kādā reģistra informācijas lietotāji pieprasa un saņem vai reģistra pārzinis atsaka sniegt ziņas no reģistra, kā arī lietotāja saņemtās elektro­niskās informācijas apjomu un glabāšanas kārtību nosaka Ministru kabinets. | **66**  **67** | **Finanšu ministrijas parlamentārais sekretārs E.Putra**  trešajā daļā aiz vārdiem “kā arī lietotāja saņemtās elektroniskās informācijas apjomu ” papildināt ar vārdiem “, reģistra lietotāju pēcpārbaudes”;  **Deputāte I.Sudraba**  Papildināt likumprojekta 8.panta trešo daļu ar jaunu teikumu:  „Ministru kabinets nosaka kārtību, kādā reģistra pārzinis pārbauda, vai reģistra lietotāji ievēro reģistra darbību regulējošo normatīvo aktu prasības”. |  |  |
|  | **68** | **Finanšu ministrijas parlamentārais sekretārs E.Putra**  papildināt pantu ar jaunu daļu šādā redakcijā:  “(3) Latvijas Bankai normatīvajos aktos paredzēto statistikas un analītisko uzdevumu izpildei ir tiesības saņemt  reģistra iekļautās ziņas apkopojuma un pārskata veidā  tā, ka nav iespējams tieši vai netieši identificēt reģistrā iekļautos fiziskas vai juridiskas personas individuālos datus. Latvijas Banka ir tiesīga izpaust un publiskot minēto apkopojumu un pārskatu normatīvajos aktos paredzētajā kārtībā.” |  |  |
| **Pārejas noteikumi**  1. Kredītiestādei, krājaizdevu sabiedrībai un maksājumu pakalpojumu sniedzējam ir pienākums šā likuma 5. panta otrajā daļā noteiktās reģistrā iekļaujamās ziņas par pieprasījuma noguldījumu un maksājumu kontiem, kas atvērti un nav slēgti pirms šā likuma spēkā stāšanās dienas, iesniegt Valsts ieņēmumu dienestā līdz 2017. gada 31. jūlijam. | **69** | **Finanšu ministrijas parlamentārais sekretārs E.Putra**  Likumprojekta pārejas noteikumos:  pārejas noteikumu 1.punktā aizstāt vārdus “pirms šā likuma spēkā stāšanās dienas” ar vārdiem un skaitļiem “pirms 2017.gada 30.jūlija”; |  |  |
| 2. Sākot ar 2017. gada 1. augustu, kredītiestāde, krājaizdevu sabiedrība un maksājumu iestāde šā likuma 5. panta otrajā daļā noteiktās ziņas Valsts ieņēmumu dienestā iesniedz, ievērojot šā likuma 5. panta piektajā daļā noteikto ziņu sniegšanas termiņus. | **70**  **71** | **Finanšu ministrijas parlamentārais sekretārs E.Putra**  pārejas noteikumu 2.punktā aizstāt vārdus “maksājumu iestāde” ar vārdiem “maksājumu pakalpojumu sniedzējs”;  **Finanšu ministrijas parlamentārais sekretārs E.Putra**  pārejas noteikumu 2.punktā aizstāt vārdus un skaitli “šā likuma 5.panta piektajā daļā” ar vārdiem un skaitli “šā likuma 5.panta ceturtajā daļā”; |  |  |
|  | **72**  **73** | **Juridiskais birojs**  Pārejas noteikumos:  papildināt ar jaunu 3.punktu šādā redakcijā :  “3. Ministru kabinets iesniedz grozījumus šajā likumā, kas regulē ziņu par konta īpašnieka patiesā labuma guvēju un pilnvaroto personu sniegšanu un iekļaušanu reģistrā atbilstoši Parlamenta un Padomes 2015.gada 20.maija Direktīvas (ES) 2015/849 par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai vai teroristu finansēšanai, un ar ko groza Eiropas Parlamenta un Padomes Regulu (ES) Nr.684/2012 un atceļ Eiropas Parlamenta un Padomes Direktīvu 2005/60/EK un Komisijas Direktīvu 2006/70/EK, grozījumu priekšlikumā 2016/0208 (COD) minētajām prasībām pēc šo grozījumu spēkā stāšanās.”;  **Juridiskais birojs**  papildināt ar jaunu 4.punktu šādā redakcijā:  “4. Veidojot kontu reģistra sistēmu, tajā tiek paredzēti arī tādi tehniskie risinājumi, kas pēc šā likuma pārejas noteikumu 3.punktā paredzēto grozījumu šajā likumā spēkā stāšanās, kas nodrošinātu ziņu par konta īpašnieka patiesā labuma guvēju un pilnvaroto personu iekļaušanu reģistrā, šo ziņu apstrādi un izmantošanu.”; |  |  |
| 3. Šā likuma 5. panta trešajā un ceturtajā daļā noteiktās ziņas kredītiestāde, krājaizdevu sabiedrība un maksājumu iestāde reģistram uzsāk sniegt dienā, kad stājies spēkā likums, kas nacionālajos normatīvajos aktos pārņem Eiropas Parlamenta un Padomes 2015. gada 20. maija Direktīvas (ES) 2015/849 par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai vai teroristu finansēšanai, un ar ko groza Eiropas Parlamenta un Padomes Regulu (ES) Nr. 684/2012 un atceļ Eiropas Parlamenta un Padomes Direktīvu 2005/60/EK un Komisijas Direktīvu 2006/70/EK, grozījumu priekšlikumā 2016/0208 (COD) minētās prasības.  4. Šā likuma 5. panta trešajā un ceturtajā daļā norādīto kredītiestādes sniedzamo ziņu statusu nosaka dienā, kad stājies spēkā likums, kas nacionālajos normatīvajos aktos pārņem Parlamenta un Padomes 2015. gada 20. maija Direktīvas (ES) 2015/849 par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai vai teroristu finansēšanai, un ar ko groza Eiropas Parlamenta un Padomes Regulu (ES) Nr. 684/2012 un atceļ Eiropas Parlamenta un Padomes Direktīvu 2005/60/EK un Komisijas Direktīvu 2006/70/EK, grozījumu priekšlikumā 2016/0208 (COD) minētās prasības. | **74**  **75**  **76** | **Finanšu ministrijas parlamentārais sekretārs E.Putra**  izslēgt pārejas noteikumu 3. un 4.punktu, attiecīgi mainot turpmāko pārejas noteikumu punktu numerāciju;  **Juridiskais birojs**  izslēgt līdzšinējo 3. un 4.punktu.  **Deputāte I.Sudraba**  izslēgt Pārejas noteikumu 3.punktu un 4.punktu, |  |  |
| 5. Reģistra ziņu sniegšanu tā lietotājiem Valsts ieņēmumu dienests nodrošina ar 2017. gada 1. septembri. |  |  |  |  |
| 6. Ministru kabinets līdz 2017. gada 1. februārim izdod šā likuma 5. panta desmitajā daļā un 8. panta trešajā daļā minētos noteikumus. | **77** | **Finanšu ministrijas parlamentārais sekretārs E.Putra**  pārejas noteikumu 6.punktā aizstāt vārdus “trešajā daļā” ar vārdiem “otrajā daļā”. |  |  |
|  | **78** | **Finanšu ministrijas parlamentārais sekretārs E.Putra**  Papildināt pārejas noteikumus ar 5. un 6.punktu šādā redakcijā:  “5. Ministru kabinets līdz 2017.gada 1.jūlijam izstrādā un iesniedz izskatīšanai Saeimā likumprojektu, kas paredz kārtību, kādā kredītiestāde, krājaizdevu sabiedrība vai maksājumu pakalpojumu sniedzējs kontu reģistram sniedz ziņas par pilnvaroto personu Noziedzīgi iegūtu līdzekļu legalizēšanas un terorisma finansēšanas novēršanas likuma izpratnē.  6. Kredītiestāde, krājaizdevu sabiedrība vai maksājumu pakalpojumu sniedzējs šā likuma 5.panta trešajā daļā noteiktās ziņas par patieso labuma guvēju kontu reģistram uzsāk sniegt pēc Eiropas Parlamenta un Padomes 2015.gada 20.maija Direktīvas (ES) 2015/849 par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai vai teroristu finansēšanai, un ar ko groza Eiropas Parlamenta un Padomes Direktīvu 2005/60/EK un Komisijas Direktīvu 2006/70/EK, grozījumu priekšlikumā 2016/0208 (COD) minēto prasību pārņemšanas nacionālajos normatīvajos aktos.” |  |  |
| Likums stājas spēkā 2017. gada 1. jūlijā. |  |  |  |  |